
Text rozhodnutia
Súd: Krajský súd Banská Bystrica Spisová značka: 24S/254/2013 Identifikačné číslo súdneho spisu: 6013201335 Dátum vydania rozhodnutia: 30. 05. 2014 Meno a priezvisko sudcu, VSÚ: JUDr. Mgr. Katarína Haviarová ECLI: ECLI:SK:KSBB:2014:6013201335.2 Opravné uznesenie Krajský súd v Banskej Bystrici v právnej veci žalobcov: 1. W. X., nar. XX.XX.XXXX, E. J. č. XX, XXX XX E. W. a 2. Poľovnícke združenie Gemerské Teplice, IČO: 00178144, Ľudmily Podjavorinskej 743/2, 050 01 Revúca, zastúpených advokátom JUDr. Zsoltom Hodosim, Q.. R. XXXX/XX, XXX XX D. Y. proti žalovanému: Okresný úrad Rimavská Sobota, odbor pozemkový a lesný, pracovisko Revúca, Komenského 1237/40, 050 01 Revúca, za účasti ďalšieho účastníka: Poľovnícka organizácia PM Gemerské Teplice, Poľnohospodársky dvor VKK Hucín, IČO: 42198518, 049 13 Hucín, zastúpeného advokátom JUDr. Pavlom Halajom, Q.. Y. X, XXX XX N. o preskúmanie opatrenia Obvodného lesného úradu Revúca č. 400/2013 zo dňa 11. júna 2013 takto r o z h o d o l : Súd o p r a v u j e zrejmú nesprávnosť v záhlaví Rozsudku Krajského súdu v Banskej Bystrici č.k. 24S/254/2013 - 65 zo dňa 10. apríla 2014 tak, že názov žalovaného má namiesto „Okresný úrad Revúca, odbor pozemkový a lesný“ správne znieť: „Okresný úrad Rimavská Sobota, odbor pozemkový a lesný, pracovisko Revúca“ o d ô v o d n e n i e : Rozsudkom č.k. 24S/254/2013 - 65 zo dňa 10. apríla 2014 Krajský súd v Banskej Bystrici zrušil Opatrenie Obvodného lesného úradu Revúca č. 400/2013 zo dňa 11. júna 2013 podľa § 250j ods. 2, písm. a) O.s.p. a vec vrátil žalovanému na ďalšie konanie. Podľa § 246c ods. 1 prvá veta Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Dňa 22. mája 2014 bolo súdu doručené podanie Okresného úradu Revúca, v ktorom uviedol, že vracia Rozsudok tunajšieho súdu č.k. 24S/254/2013 - 65 zo dňa 10. apríla 2014 súdu z dôvodu, že nemá odbor pozemkový a lesný, čo oznámil už podaním zo dňa 10. marca 2014. Súd po preskúmaní spisu zistil, že Okresný úrad Revúca v podaní zo dňa 10. marca 2014, doručenom súdu dňa 12. marca 2014, oznámil, že v predmetnej veci je vecne a územne príslušný Okresný úrad Rimavská Sobota, odbor pozemkový a lesný, stále pracovisko Revúca. V záhlaví Rozsudku č.k. 24S/254/2013 - 65 zo dňa 10. apríla 2014, sa preto jedná o zrejmú nesprávnosť, keď je v ňom uvedený ako žalovaný Okresný úrad Revúca, odbor pozemkový a lesný. V predmetnej veci má byť správne žalovaným Okresný úrad Rimavská Sobota, odbor pozemkový a lesný, pracovisko Revúca. Správne má preto názov žalovaného v záhlaví uvedeného Rozsudku Krajského súdu v Banskej Bystrici znieť: „Okresný úrad Rimavská Sobota, odbor pozemkový a lesný, pracovisko Revúca“. Na základe uvedených skutočností bola preto podľa § 164 O.s.p. vykonaná oprava záhlavia Rozsudku tunajšieho súdu č.k. 24S/254/2013 - 65 zo dňa 10. apríla 2014 týmto opravným uznesením tak, že správne názov žalovaného znie Okresný úrad Rimavská Sobota, odbor pozemkový a lesný, pracovisko Revúca. Poučenie: Proti tomuto rozhodnutiu je možné podať odvolanie do 15 dní odo dňa jeho doručenia, písomne, dvojmo, prostredníctvom tunajšieho súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávne a čoho sa odvolateľ domáha.

